Două persoane suspectate că au comis vineri atacul mortal din apropiere de Moscova au fost reţinute în regiunea rusă Briansk în urma unei urmăriri cu maşina, a anunţat sâmbătă parlamentarul Alexander Kinştein pe Telegram, potrivit Reuters.
Alţi suspecţi au fugit pe jos într-o pădure din apropiere, a adăugat el.
Bărbaţi înarmaţi îmbrăcaţi în camuflaj au deschis focul vineri cu arme automate asupra participanţilor la un concert în apropiere de Moscova, omorând cel puţin 93 de persoane şi rănind 145 într-un atac revendicat de militanţii grupării jihadiste Statul Islamic.